Xitoy markaziy televideniyesi 8 mart kuni Weibo ijtimoiy tarmog‘ida 20 yildan ortiq vaqt davomida bir ayol — Yang Den tomonidan olib boriluvchi ob-havo prognozi ko‘rsatuvlarining ayrim sonlarini havola qildi. Ko‘p foydalanuvchilar 1996 yilda karerasiga start bergan boshlovchi (o‘shanda u 23 yoshda bo‘lgan) 2018 yilga kelib deyarli o‘zgarmaganini qayd etishgan. Ba’zilar uni "yoshlik timsoli" deb atashgan bo‘lsa, boshqalar so‘nggi yigirma yildagi barcha ob-havo prognozlari bir kunda yozilgan, deya taxmin qilishdi. Yang Denning tashqi ko‘rinishiga Xitoy Markaziy televideniyesi xodimlari ham e’tibor qaratishdi. U Xitoy kommunikatsiyalar universitetini tamomlagach, bir yildan so‘ng TVga ishga kelgan. "Ko‘p teletomoshabinlar uning shousida ulg‘ayishgan. Tomoshabinlar nima uchun ular qariyotgani, ayol esa hamisha yosh turishidan ajablanishgan. Boz ustiga, u borgan sari yosharib borayotgandek go‘yo". XMTVning Weibo‘dagi sahifasidan